stanford-oval/wikipedia huggingface dataset:
Carey Price

| Carey Price |
| --- | --- |

Henkilötiedot
Syntynyt: 16. elokuuta 1987 (ikä 37) Vancouver, Brittiläinen Kolumbia
Kansalaisuus:   Kanada
Jääkiekkoilija
Pelipaikka:  maalivahti
Hanska:  vasen
Pituus:  190 cm
Paino:  98 kg
Seura
Seura:  Montreal Canadiens
Sarja:  NHL
Pelinumero:  31
Pelaajaura
Pääsarjaura:  2007–
NHL-varaus:  5. varaus, 2005 Montreal Canadiens
Aiheesta muualla
careyprice.net
| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Kultaa | Sotši 2014 | jääkiekko |  |
| Maailmancup  | Maailmancup  | Maailmancup  |  |
|  Kultaa | Toronto 2016 | jääkiekko |  |
| Nuorten MM-Kilpailut  | Nuorten MM-Kilpailut  | Nuorten MM-Kilpailut  |  |
|  Kultaa | Ruotsi 2007 | jääkiekko |  |
Carey Price (s. 16. elokuuta 1987 Vancouver, Brittiläinen Kolumbia) on kanadalainen toisen polven jääkiekkoilja, jonka pelipaikka on maalivahti. Hän edustaa NHL-liigassa pelaavaa Montreal Canadiensia.
Price oli Montrealin 5. varaus vuodelta 2005. Price on pelannut myös kolmessa muussa seurassa: Quesnel Millionairesissa 2002–2003, Tri-City Americansissa 2002–2007 ja Hamilton Bulldogsissa 2006–2008. Carey Price voitti nuorten maailmanmestaruuden Kanadan paidassa vuonna 2007. Hän voitti kaikki kuusi pelaamaansa ottelua ja valittiin turnauksen parhaaksi maalivahdiksi. Samana vuonna Price voitti Calder Cupin ja palkittiin AHL:n pudotuspelien parhaana pelaajana.
Price on pelannut NHL:n tähdistöottelussa vuosina 2009, 2011, 2012, 2015 ja 2017. Vuoden 2017 All Star -tapahtumassa hän toimi Atlantin divisioonan kapteenina.
Price oli Kanadan ykkösmaalivahti Sotšin olympialaisissa 2014, jossa hän torjui torjuntaprosentilla 97,2 ja päästettyjen maalien keskiarvolla 0,59. Price valittiin turnauksen parhaaksi maalivahdiksi.
Yksityiselämä

Carey Pricen isä Jerry Price pelasi 1970- ja 1980-lukujen vaihteessa juniorisarja WCHL:ssa ja USA:n alasarjoissa. 21 kautta NHL:ssä pelannut Shane Doan on Carey Pricen serkku.
Carey Price on kotoisin Anahim Laken intiaanireservaatista, ja hän kuuluu Kanadan alkuperäisväestöön.
Saavutukset

U18-maailmanmestaruushopeaa vuonna 2005
U20-maailmanmestaruuskultaa vuonna  2007
U20-maailmanmestaruusturnauksen paras maalivahti vuonna  2007
U20-maailmanmestaruusturnauksen arvokkain pelaaja vuonna 2007
WHL:n paras maalivahti (Del Wilson Trophy) vuonna 2007
AHL:n Calder Cupin voitto vuonna 2007
AHL:n pudotuspelien parhaan pelaajan palkinto (Jack A. Butterfield Trophy) vuonna 2007
CHL:n vuoden maalivahti vuonna 2007
Olympiakulta vuonna 2014
Olympiaturnauksen paras maalivahti vuonna 2014
NHL:n vuoden maalivahti (Vezina Trophy) vuonna 2015
NHL:n runkosarjan pienin päästettyjen maalien keskiarvo (Jennings Trophy) vuonna 2015
NHL:n runkosarjan paras torjuntaprosentti  (Roger Crozier Saving Grace Award) vuonna 2015
NHL:n arvokkaimman pelaajan palkinto (Hart Trophy) vuonna 2015
NHLPA:n valitsema arvokkain pelaaja (Ted Lindsay Award) vuonna 2015
Vuoden kanadalainen urheilija (Lou Marsh Trophy)vuonna  2015
Aiheesta muualla

Kuvia tai muita tiedostoja aiheesta Carey Price Wikimedia Commonsissa
| 0 | 1 | 2 |
| --- | --- | --- |
| Edeltäjä: Tuukka Rask | Vezina Trophyn voittaja 2015 | Seuraaja: Braden Holtby |
| 0 | 1 | 2 |
| --- | --- | --- |
| Edeltäjä: Sidney Crosby | Hart Memorial Trophyn voittaja 2015 | Seuraaja: Patrick Kane |
| 0 | 1 | 2 |
| --- | --- | --- |
| Edeltäjä: Sidney Crosby | Ted Lindsay Awardin voittaja 2015 | Seuraaja: Patrick Kane |
| 0 | 1 | 2 |
| --- | --- | --- |
| Edeltäjä: Jonathan Quick | William M. Jennings Trophyn voittaja 2015 (yhdessä Corey Crawfordin kanssa) | Seuraaja: Frederik Andersen & John Gibson |
Mylläri (täsmennyssivu)

Mylläri  voi tarkoittaa seuraavia:
mylläri, ammattinimike
Myllärit, petroskoilainen kansanmusiikkiyhtye
Sukunimi

Aino-Maija Mylläri (s. 1986), seiväshyppääjä
Anton Mylläri (s. 1991), ruotsalainen jääkiekkoilija
Anu Mylläri (s. 1978), liikunnanohjaaja
Iisakki Mylläri (1894–1967), vapaapainija
Inga Mylläri (1927–1957), rikoksen uhrina kuollut tarjoilija
Mika Mylläri (s. 1966), jazztrumpetisti ja säveltäjä
Tiina Mylläri, näyttelijä
Ville Mylläri (s. 1985), yleisurheilija.
Nena (albumi)

| Nena Nena |
| --- | --- | --- |

Studioalbumin tiedot
 Äänitetty : 1982
 Julkaistu: 14. tammikuuta 1983
 Tuottaja(t): Reinhold Heil, Manfred Praeker
 Tyylilaji: Neue Deutsche Welle, poprock, uusi aalto
 Kesto: 41.23
 Levy-yhtiö: CBS
Listasijoitukset
  Länsi-Saksan albumilista: 1.  Itävallan albumilista: 1.  Alankomaiden albumilista: 2.  Britannian albumilista: 31.
Nenan muut julkaisut
|   | Nena 1983 | ? 1984 |
Singlet albumilta Nena
 ”Nur geträumt” Julkaistu: 1982  ”99 Luftballons” Julkaistu: 1983  ”Leuchtturm” Julkaistu: 1983
Nena on saksalaisen Neue Deutsche Welle -yhtyeen Nenan ensimmäinen albumi ja sen laulajan, Gabriele ”Nena” Kernerin, toinen studioalbumi.
Albumi oli suuri menestys Länsi-Saksassa, ja sen toinen single ”99 Luftballons” saavutti 1. sijan monilla listoilla, muun muassa Ruotsissa, Itävallassa, Isossa-Britanniassa, Irlannissa, Alankomaissa, Kanadassa, Australiassa sekä Uudessa-Seelannissa. Monet pitävät yhtyettä ”99 Luftballons” -hitin takia niin sanottuna yhden hitin ihmeenä. Albumin tuottajat olivat Manfred Praeker ja Reinhold Heil.
Albumi julkaistiin alun perin LP-levyllä, kasetilla sekä CD-levyllä.
Ensimmäinen single albumilta, ”Nur geträumt”, julkaistiin vuotta aikaisemmin vuonna 1982. ”99 Luftballons” julkaistiin 1983. Kolmas ja viimeinen single oli ”Leuchtturm”, joka julkaistiin myös vuonna 1983, muutama kuukausi ”99 Luftballonsin” jälkeen.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Kino | 2.42 |  |  |  |  |  |  |  |
| 2. | Indianer | 3.16 |  |  |  |  |  |  |  |
| 3. | Vollmond | 3.04 |  |  |  |  |  |  |  |
| 4. | Nur geträumt | 3.41 |  |  |  |  |  |  |  |
| 5. | Tanz auf dem Vulkan | 3.18 |  |  |  |  |  |  |  |
| 6. | 99 Luftballons | 3.53 |  |  |  |  |  |  |  |
| 7. | Zaubertrick | 4.15 |  |  |  |  |  |  |  |
| 8. | Einmal ist keinmal | 2.45 |  |  |  |  |  |  |  |
| 9. | Leuchtturm | 3.16 |  |  |  |  |  |  |  |
| 10. | Ich bleib’ im Bett | 2.42 |  |  |  |  |  |  |  |
| 11. | Noch einmal | 3.56 |  |  |  |  |  |  |  |
| 12. | Satellitenstadt | 4.31 |  |  |  |  |  |  |  |
Arvostelut

AllMusic:
Buellas

Buellas on kunta Ainin departementissa Rhône-Alpesin hallintoalueella Ranskassa. Kunnassa oli 1 288 asukasta vuoden 1999 väestönlaskennassa. Buellasin pinta-ala on 10 neliökilometriä.
Mylonáksen rotko

Mylonáksen rotko
Mylonáksen rotkoa.
| --- | --- |
Sijainti:  Ierápetra, Lasíthi, Kreeta, Kreikka
| --- | --- |
Nimi alkuperäiskielellä:  Φαράγγι Μυλωνά
Tyyppi:  Kanjoni 
muokkaa - muokkaa wikitekstiä - muokkaa Wikidataa
Mylonáksen rotko (kreik. Φαράγγι Μυλωνά, Farángi Myloná; myös transl. Milonáksen/Milonán rotko) eli Ágios Ioánniksen rotko (Φαράγγι του Αγίου Ιωάννη / Άη Γιάννη, Farángi tou Agíou Ioánni / Ái Giánni) on rotko Kreetan saarella Kreikassa. Se sijaitsee Lasíthin alueyksikössä noin 18 kilometriä itään Ierápetran kaupungista.
Mylonáksen vesiputous keväällä.
Rotko saa alkunsa Ágios Ioánniksen kylän läheltä noin 500 metrin korkeudesta merenpinnasta laskettuna ja päättyy Kakiá (Kakí) Skálan rannalle Kreetan etelärannikolle. Rotkossa on suuri vesiputous noin puolivälissä, joten rotkovaellus ei ole mahdollinen koko matkalta. Virrassa on vettä erityisesti talvisin ja keväisin.
Aiheesta muualla

Kuvia tai muita tiedostoja aiheesta Mylonáksen rotko Wikimedia Commonsissa
Carey Lowell

Carey Lowell vuonna 2011.
Carey Lowell (s. 11. helmikuuta 1961 Huntington, New York, Yhdysvallat) on yhdysvaltalainen näyttelijä ja malli. Hänet tunnetaan muun muassa televisiosarjoista Kova laki, Empire Falls ja Kuuden ketju sekä elokuvista 007 ja lupa tappaa (1989) ja Paholaisen lapsenvahti (1990).
Palkinnot

ShoWest Award (1989) Female Star of Tomorrow
Ehdokkuudet

Screen Actors Guild Awards (1997, 1998, 1999, 2000)
Yksityiselämä

Carey Lowell on ollut kolme kertaa naimisissa. Ensimmäisen puolisonsa John Stemberin kanssa hän oli naimisissa 1984–1988 ja toisen puolisonsa, näyttelijä-ohjaaja Griffin Dunnen kanssa 1989–1995. Vuonna 2002 hän meni naimisiin näyttelijä Richard Geren kanssa. Hänellä on lapsi Dunnen ja Geren kanssa. Tytär syntyi vuonna 1990 ja poika syntyi vuonna 2000. Lowell on merkittävän pohjoisamerikkalaisen geologin tytär, hän matkusti ympäri maailmaa jo hyvin nuorena. Hän asui suuren osan lapsuuttaan Libyassa. Hän palasi Yhdysvaltoihin ja aloitti mallin uransa työskentelemällä muun muassa Ralph Laurenille ja Calvin Kleinille.
Aiheesta muualla

Carey Lowell Internet Movie Databasessa. (englanniksi)
Broholminkoira

| Broholminkoira |
| --- | --- |

Avaintiedot
Alkuperämaa:   Tanska
Määrä:  Suomessa rekisteröity 243
Rodun syntyaika:  1100-luku
Alkuperäinen käyttö:  karjakoira, metsästyskoira, vahtikoira
Nykyinen käyttö:  seura- ja vahtikoira
Elinikä:  7–12 vuotta
Muita nimityksiä:  Broholmer, Danish Mastiff, Deense Mastiff, kuninkaankoira, teurastajankoira
FCI-luokitus:  ryhmä 2 Pinserin ja snautserin tyyppiset, molossikoirat ja sveitsinpaimenkoirat alaryhmä 2.1  Mastiffityyppiset molossikoirat #315
Ulkonäkö
Paino:  uros 50–70 kg narttu 40–60 kg
Säkäkorkeus:  uros 75 cm narttu 70 cm
Väritys:  keltainen, kullanpunainen tai musta - mustalla maskilla
Broholminkoira (tansk. broholmer) on mastiffityyppinen tanskalainen koirarotu.
Ulkonäkö

Koira on ulkonäöltään hyvin suurikokoinen ja raskasrakenteinen: urosten säkäkorkeus on 75 cm ja narttujen 70 cm ja paino vaihtelee 40–70 kg:n välillä. Suorakaiteen muotoisessa rungossa on suora selkä ja syvä rintakehä. Raajat ovat lihaksikkaat ja voimakkaat. Tummanruskeat tai tumman meripihkan väriset silmät ovat pyöreät ja keskikokoiset. Karkea karva on aina lyhyttä. Tämän mustamaskisen rodun väritys vaihtelee useimmiten kellanruskeasta vaaleankeltaiseen. Musta muunnos on harvinaisempi, mutta nykyisin yhtä lailla virallisesti hyväksytty. Käpälissä, rinnassa ja hännänpäässä saa olla valkoisia merkkejä.
keltainen
musta
Luonne ja käyttäytyminen

Broholminkoira on rauhallinen, ihmisystävällinen ja tarkkaavainen, mutta on silti kotona ollessaan hyvä vahtikoira. Aggressiivisuus on vakava virhe eikä ole rodulle ominaista. Koira ei ole tyynestä olemuksestaan huolimatta laiska, vaan jaksaa tarvittaessa hyvinkin pitkiä lenkkejä. Se ei kuitenkaan ole hyperaktiivinen kuten esimerkiksi jotkin paimenkoirat. Suomalaisista broholminkoirista monille on tehty MH-luonnekuvaus, ja esimerkiksi viimeisimmän pentueen vanhemmista molemmat ovat suorittaneet sen.
Terveys

Broholminkoira on terveempi kuin muut kokoisensa rodut keskimäärin, ja sen geenipooli pyritään pitämään mahdollisimman laajana. Monet jalostukseen käytetyt yksilöt eivät ole muotovalioita, vaan tasapainoinen kokonaisuus on ollut painopisteenä, ja mahdollisimman monen jalostuskelpoisen koiran käyttäminen matador-urosten sijaan onkin yksi jalostuksen tavoitteista. Rodun keskimääräinen elinikä vaihtelee 7 ja 12 vuoden välillä.
Yleisyys

Broholminkoiria on nykyisin Tanskan lisäksi muun muassa Suomessa, Ruotsissa, Norjassa, Saksassa, Puolassa ja Alankomaissa. Tästä huolimatta peräti 90 % populaatiosta elää kotimaassaan, eikä koiria ole viety ulos maasta ennen vuotta 1998. Tämä johtuu osittain tiukoista jalostussäännöistä. Suomen noin 200 koiran populaatio on siis tilanteen huomion ottaen melko suuri muihin maihin paitsi Tanskaan verrattuna. Täällä rotu kuuluu Suomen seurakoirayhdistyksen piiriin, mutta sille on olemassa myös oma Suomen Broholmeryhdistys ry.
Tuontikoirien määrä on lisääntynyt merkittävästi vuoden 2012 jälkeen, jolloin Suomeen perustettiin Broholmer Finland ry, jonka tärkeimpiä tavoitteita on edistää broholminkoirien tunnettavuutta Suomessa ja ylläpitää kansainvälistä yhteistyötä.
Aiheesta muualla

Suomen Broholmeryhdistys ry (Suomen kennelliiton ja Suomen seurakoirayhdistyksen alainen broholmeryhdistys Suomessa)
Broholmer Finland ry Aktiivinen, kansainvälistä yhteistyötä edistävä ja jäsenmäärältään suurin yhdistys Suomessa (suomeksi, englanniksi...)
Suomenseurakoirayhdistys ry (Broholmereiden rotujärjestö suomessa)
Tanskan broholmeryhdistys, Broholmerselskabet (tanskaksi)
Ruotsin ja Norjan broholmeryhdistys
Saksan broholmeryhdistys
Italian broholmeryhditys
Broholminkoiria Alankomaissa (osittain englanniksi, hollanniksi)
Wikimedia Commonsissa on kuvia tai muita tiedostoja aiheesta .
Broholminkoira maatalousnäyttelyssä
Käännös suomeksi
Mylodon

| Mylodon |
| --- | --- |

 Pleistoseeni  PreЄ Є O S D C P T J K Pg N  ↓   
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Pilosa
Alalahko::  Laiskiaiset Folivora
Heimo::  †Mylodontidae
Suku::  †Mylodon  Owen, 1840
Katso myös
   Mylodon Wikispeciesissä   Mylodon Commonsissa 
Infobox OKNimi-testi OK: 
Mylodon on sukupuuttoon kuollut härän kokoisten maalaiskiaisten suku. Sen jäänteitä on löydetty pleistoseenin aikaisista luolaesiintymistä. Luolan kuivuuden ansiosta Mylodonista on säilynyt paloja nahasta ja turkista, jotka osoittavat että eläimen nahassa oli pieniä nystyjä siihen sulautuneena.
Aiheesta muualla

Prehistoric Wildlife: Mylodon
Bárðrin, Lumitunturin Aasan saaga

Bárðrin, Lumitunturin Aasan saaga (tai: Bárðr Lumitunturinjumalan saaga, isl. Bárðar saga snæfellsáss) on keskiaikainen islantilainen saaga, jonka kirjoittajaa ei tunneta. Se luetaan niin kutsuttuihin islantilaissaagoihin. Bárðrin saaga kertoo Dofri-jättiläisen (isl. bergbúi) kasvattamasta Bárðr Dumbssonista ja tämän pojasta Gestristä, ja näiden vaiheista Norjassa ja Islannissa. Bárðrin saagaa ei ole suomennettu.
Saagan juoni

Saagan alkuosa kertoo Bárðrista, joka lähtee Norjasta Islantiin, missä tapahtumat keskittyvät pitkälti Snæfellsnesin niemimaalle. Islannissa Bárðrin tytär Helga katoaa. Bárðr on surun murtama ja vetäytyy yhteisön ulkopuolelle. Hän saapuu kuitenkin aika ajoin auttamaan ystäviään, esimerkiksi näiden ollessa merihädässä. Häntä aletaan siksi pitää eräänlaisena suojelushenkenä (isl. bjargvættr), ja hän saa lisänimen Lumitunturin Aasa (isl. Snæfellsáss).
Saagan loppuosa keskittyy Bárðrin poikaan Gestriin, joka lähtee Norjaan kuningas Olavi Tryggvenpojan hoviin. Hoviin saapuu eräänä talvi-iltana ennen joulua elävä kuollut, edesmennyt pakanakuningas Raknar, joka tarjoaa hautakumpunsa aarteita sille, joka uskaltaisi ne hakea. Bárðr ottaa haasteen vastaan ja lähtee kauas kohti pohjoista. Siellä hän laskeutuu hautaan, mutta joutuu suureen vaaraan, kun kuollut kuningas Raknar ja tämä miehistö heräävät eloon. Häntä ei tällöin auta hautaan ilmestyvä Bárðr-isän henki vaan kristinuskoa levittävä kuningas Olavi Tryggvenpoika, jolta apua pyydettyään Gestr täpärästi pelastuu. Matkansa jälkeen Bárðr ottaa kuningas Olavin luona kasteen, mutta kuolee heti sen jälkeen, kun isän henki kostaa Gestrille tämän kääntymisen kristinuskoon.
Ajoitus ja käsikirjoitukset

Muiden islantilaissaagojen tavoin Bárðrin saaga kuvaa Islannin asuttajia ja näiden jälkeläisiä. Tapahtumat sijoittuvat saagassa vuotta 1000 edeltävään aikaan. Saaga on kuitenkin arvioiden mukaan kirjoitettu 1300-luvulla, eli usea vuosisata myöhemmin kuin milloin siinä kuvattujen tapahtumien katsottiin sattuneen. Jotkut tutkijat ovat esittäneet, että Bárðrin saagan laatija olisi kirjoittanut myös nimellä Víglundar saga tunnetun islantilaissaagan, tai että Bárðrin saagan alku- ja loppuosalla olisi ollut eri kirjoittajat. Näkemyksiä on kuitenkin myös kritisoitu.
Bárðrin saagasta on säilynyt pergamenttifragmentteja, joista vanhin AM 564a 4to on ajoitettu noin vuosien 1390-1425 väliselle ajanjaksolle. Lisäksi saagasta on säilynyt myöhempiä paperikopioita, joista AM 486 5, 4to (1600-l.) on joidenkin näkemysten mukaan kopio edellä mainitusta käsikirjoituksesta AM 564a 4to ja tehty aikana, jolloin kyseinen käsikirjoitus olisi ollut vielä kokonainen.
Erityispiirteitä

Bárðrin saagan taustalla on vaikuttanut suullinen kertomusperinne, ja sen kirjoittaja on pohjannut osassa tiedoistaan Islannin asuttamisesta kertovalle Landnámabókille. Saaga sisältää kuitenkin myös runsaasti yliluonnollisia elementtejä ja muinaissaagoille tyypillisiä kansansatumaisia piirteitä. Sen seurauksena Bárðrin saaga on usein luokiteltu niin kutsuttuihin ”jälkiklassisiin” saagoihin (isl. eftirklassískar Íslendingasögur). Termi on arvottava ja sillä on aiemmin viitattu nimenomaan sellaisiin islantilaissaagoihin, joita on pidetty nuorempana ja tyyliltään vähemmän realistisina.
Bárðrin saagassa on pakanakuningas Raknarrin hoviin ilmestymisen osalta nähty yhtymäkohtia ritari Gawainista ja Vihreästä ritarista kertovaan tarinaan. Lisäksi Gestrin hautaantunkeutumisepisodissa on katsottu olevan yhtäläisyyksiä myös Beowulfin kanssa.
Käännökset ja editiot

Anderson, Sarah M. (käänt.). 1997. Bard´s Saga. Teoksessa The Complete Sagas of Icelanders, Including 49 Tales, 2. Toim. Viðar Hreinsson, Robert Cook et al. Reykjavík: Leifur Eiriksson, 237-266.
Bárðar saga Snæfellsás. Teoksessa Þórhallur Vilmundarson & Bjarni Vilhjálmsson (toim.). 1991. Harðar saga. Íslenzk fornrit, 13. Reykjavík: Hið Íslenzka Fornritafélag, 99–172.
Bárðar saga Snæfellsáss. Teoksessa Guðbrandur Vigfússon (toim.). 1860. Bárðarsaga Snæfellsáss. Viglundarsaga. Þórðarsaga, Draumavitranir, Völsaþáttr. Kjøbenhavn: Det nordiske Literatur-Samfund, 1–46
The Saga of Bard the Snowfell God. Teoksessa O’Connor Ralph (käänt.). 2002. Icelandic Histories and Romances. Stroud: Tempus, 109–138.
Aiheesta muualla

Bárðar saga snæfellsáss islanniksi Sagadb.org -sivustolla
Bárðar saga snæfellsáss islanniksi Snerpa.is -sivustolla
Bárðar sagan tapahtumapaikat Islannissa Icelandic Saga Map -sivustolla
Bárðar sagan sisältämästä runoudesta Skaldic Poetry of the Scandinavian Middle Ages -projektin sivustolla
Suomeksi mukaillen kerrottuna Bárðrin saagan episodi, jossa kerrotaan Bárðrin tunkeutumisesta muinaisen kuninkaan Raknarin hautaan Elävät kuolleet keskiajan Islannissa -sivustolla
Brookfield

Brookfield tarkoittaa seuraavia:
Sukunimenä

John Brookfield, yhdysvaltalainen voimamies
Stephen Brookfield (s. 1949), englantilainen aikuiskasvatuksen tutkija ja professori
Paikkoja

Brookfield, kylä Skotlannissa
Brookfield, kaupunki Yhdysvaltojen Connecticutissa
Brookfield, kaupunki Yhdysvaltojen Illinois'ssa
Brookfield, kaupunki Yhdysvaltojen Massachusettsissa
Brookfield, kaupunki Yhdysvaltojen Missourissa
Brookfield, kaupunki Yhdysvaltojen New Hampshiressa
Brookfield, kaupunki Yhdysvaltojen New Yorkissa
Brookfield, kaupunki Yhdysvaltojen Vermontissa
Brookfield, kaupunki Yhdysvaltojen Wisconsinissa
Muuta

Brookfield, vuoden 1999 elokuva
Brookfield Asset Management, kanadalainen kiinteistöalan pörssiyhtiö
Brookfield Place, rakennuskompleksi Manhattanilla New Yorkissa Yhdysvalloissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Brookfield”, voi hakea sivunnimihaulla, laajalla sivunnimihaulla tai tekstihaulla.
Netti-Nysse

Netti-Nysse Tampereen keskustorilla Raatihuoneen edessä
Netti-Nysse
Netti-Nysse oli linja-auton alustalle rakennettu Tampereen kaupunginkirjaston tarjoama tieto- ja viestintäteknologian koulutustila, joka käsitti auditorion ja tietokoneluokan, jossa oli 10 tietokonetta nopein Internet-yhteyksin. Nimitys tulee Internetin lyhyestä nimestä netti ja tamperelaisesta tai sellaiseksi väitetystä lausahduksesta "nysse tulee", jonka alkuperäinen merkitys on nyt se (bussi) tulee.  Vanha, ensimmäinen Netti-Nysse sijaitsee nykyään Mobilian varastossa.
Netti-Nysse sisältä
Netti-Nysse uudessa ulkoasussaan Tampereen aikuiskoulutuskeskuksen omistuksessa 2017.
Netti-Nysse aloitti toimintansa 6. kesäkuuta 2001 Tampereen kaupungin liikennelaitoksen vanhassa haitari- eli nivelbussissa, joka muokattiin tarkoitukseen sopivaksi. Alkuperäinen, ensimmäinen Netti-Nysse ei ole enää käytössä, vaan se on museoitu. Järjestyksessä toinen, erityisesti tätä tarkoitusta varten rakennettu Lahden Autokorin valmistama Lahti Eagle -mallinen linja-auto otettiin käyttöön 3. lokakuuta 2005.
Netti-Nyssen rekisterinumero TRE-101 viittaa kaupungin nimeen sekä binäärilukuihin tietotekniikan symbolina.
Sivistys- ja elämänlaatupalvelujen lautakunta päätti vuoden 2014 alussa Netti-Nyssen toiminnan luopumisesta.
Nykyisin Netti-Nysse toimii uudessa ulkoasussaan Tampereen aikuiskoulutuskeskuksessa ajo-opetusautona uusille linja-autonkuljettajille. Netti-Nysse oli myös 2 vuotta Tampereen kaupungilla mainoskäytössä Tampereen raitiotietä mainostaen nimellä Ratikka-Nysse. Sen omistus ja käyttö säilyi Tampereen aikuiskoulutuskeskuksella ja ajo-opetustoiminnan lisäksi Netti-Nysse / Ratikka-Nysse toimi raitiotien mainosautona erilaisissa tapahtumissa.
Netti-Nyssen tietoliikenneyhteydet

Netti-Nysse toimi pääasiallisesti Tampereen kaupungin alueella käyttäen kiinteitä tukiasemia WLAN-yhteydellä. Yhteys voitiin muodostaa myös suunnattavalla siirrettävällä lähettimellä, joka voitiin kytkeä mihin tahansa tietoverkkoon. Lisäksi Netti-Nyssessä oli @450- ja 3G-yhteydet.
Aiheesta muualla

Netti-Nysse (Tampereen Kaupunginkirjasto)
Elävän arkiston blogi: Harmaita hiuksia internetissä
https://www.tamperelainen.fi/artikkeli/488930-netti-nysse-tekee-paluun-se-on-nyt-ratikka-nysse
https://www.takk.fi/
Entinen Netti-Nysse Ratikka-Nyssenä Tampereen Aikuiskoulutuskeskuksen opetusajossa syksyllä 2018.
Ensinen Netti-Nysse Ratikka-Nyssenä opetusajossa Vesilahdella elokuussa 2019
Entinen netti-Nysse / Ratikka-Nysse viimeisimmässä ulkoasussaan Tampereen Aikuiskoulutuskeskuksen pihassa lähdössä opetusajoon jouluna 2019.
Niedere Tauern

| Niedere Tauern |
| --- | --- |

Maantiede
Sijainti:   Itävalta
Päävuoristo:  Alpit
Korkein kohta
Nimi:  Hochgolling
Korkeus meren-pinnan tasosta:  2 863 m
Niedere Tauern on Itäisiin Alppeihin kuuluva vuoristoalue, joka sijaitsee Itävallan keskiosissa.
Vuoristoalueen korkein huippu on Hochgolling (2 863 m).
Casey DeSmith

| Casey DeSmith |
| --- | --- |

Henkilötiedot
Syntynyt: 13. elokuuta 1991 (ikä 33) Rochester, New Hampshire
Kansalaisuus:   Yhdysvallat
Jääkiekkoilija
Pelipaikka:  maalivahti
Hanska:  vasen
Pituus:  183 cm
Paino:  82 kg
Seura
Seura:  Dallas Stars
Sarja:  NHL
Pelinumero:  29
Pelaajaura
Pääsarjaura:  2015–
Aik. seurat:  Pittsburgh Penguins (NHL)   Vancouver Canucks (NHL)
Casey DeSmith (s. 13. elokuuta 1991 Rochester, New Hampshire, Yhdysvallat) on yhdysvaltalainen jääkiekkoilija, joka pelaa NHL-seura Dallas Starsissa.